Οστεοαρθρίτιδα μπορεί να εμφανίσει ο καθένας μας. Οι παράγοντες που αυξάνουν τις πιθανότητες εμφάνισης οστεοαρθρίτιδας είναι:
Φύλο: Μετά την ηλικία των 50, οι γυναίκες έχουν αυξημένες πιθανότητες σε σχέση με τους άνδρες να εμφανίσουν οστεοαρθρίτιδα στο γόνατο ή το χέρι.
Ηλικία: Όσο αυξάνεται η ηλικία, φαίνεται να αυξάνεται και η εμφάνιση των περιστατικών οστεοαρθρίτιδας, με κύρια σημεία εμφάνισης τα γόνατα, τα χέρια και το ισχίο.
Η ενασχόληση με απαιτητικά σπορ ή βαριά σωματική εργασία για μεγάλο χρονικό διάστημα αυξάνει τις πιθανότητες εμφάνισης οστεοαρθρίτιδας.
Εμμηνόπαυση: Η ελάττωση των επιπέδων των οιστρογόνων (πιθανότατα) φαίνεται να αποτελεί παράγοντα για εμφάνιση οστεοαρθρίτιδας.
Παχυσαρκία: Η παχυσαρκία δεν αποτελεί παράγοντα εμφάνισης οστεοαρθριτιδας όμως φαίνεται να επιδεινώνει τα συμπτώματα της, σε σχέση με κάποιον με φυσιολογικό σωματικό βάρος.